ไทยติด “โควิด” 7 ราย มาจาก 6 ประเทศ ดันยอดป่วยสะสม 3,622 คน
"ศบค." เผยไทยติด “โควิด” 7 ราย มาจาก 6 ประเทศ ดันยอดป่วยสะสม 3,622 คน
"ศบค." เผยไทยติด “โควิด” 7 ราย มาจาก 6 ประเทศ ดันยอดป่วยสะสม 3,622 คน
8 ต.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ ประจำวันที่ 8 ต.ค.63 เมื่อเวลา 11.00 น. ระบุ พบผู้ป่วยรายใหม่เพิ่ม 7 ราย มาจากต่างประเทศ และเข้าพักยังสถานที่เฝ้าระวังที่รัฐจัดให้ (State Quarantine)
ทั้งนี้ ทำให้จำนวนผู้ป่วยยืนยันสะสมล่าสุดเพิ่มขึ้นเป็น 3,622 ราย เป็นผู้ป่วยที่ติดเชื้อภายในประเทศ 2,445 คน และผู้ป่วยที่ตรวจพบในสถานที่กักกันที่รัฐจัดให้ 684 ราย มีผู้ป่วยที่รักษาหายเพิ่ม 48 ราย รักษาหายแล้ว 3,439 ราย ยังรักษาตัวอยู่ในโรงพยาบาล 124 ราย ไม่มีผู้เสียชีวิตเพิ่มเติม ยอดผู้เสียชีวิตสะสมยังคงอยู่ที่ 59 ราย
สำหรับผู้ติดเชื้อรายใหม่วันนี้ มาจากสหรัฐอเมริกา 1 ราย อินเดีย 1 ราย สหรัฐอาหรับเอมิเรตส์ 1 ราย ฮังการี 2 ราย เนเธอร์แลนด์ 1 ราย และคูเวต 1 ราย